มีเพศสัมพันธ์กับแฟนวันที่14 พอวันที่18ประจำเดือนก็มา หลังจากหมดประจำเดือน ก็มีเพศสัมพันธ์ เรื่อยๆ เดือนต่อมาประจำเดือนไม่มา ตรวจพบว่าตั้งครรภ์คะ เป็นคนประจำเดือนมาไม่ตรงคะ เลยไม่แน่ใจว่าท้องตอนไหน แต่ไปฝากครรภ์ ซาวแล้วพบแต่ถุงตั้งครรภ์ ไม่พบเด็ก คำถามคือ จะรู้ได้ไหมคะว่าเด็กได้กี่สัปดาห์แล้ว
สวัสดีค่ะ ในกรณีที่ประจำเดือนมาไม่สม่ำเสมอ จะทำให้ไม่สามารถนับวันตกไข่หรือวันที่มีการตั้งครรภ์แน่นอนได้หรือทำได้ยาก ดังนั้นในกรณีอาจจะต้องนับอายุครรภ์ของเด็กจากการทำอัลตราซาวน์โดยแพทย์โดยการอัลตราซาวน์หน้าท้องหรือทางช่องคลอดเพื่อดูระยะการตั้งครรภ์นั้น อาจจะพบถุงตั้งครรภ์โดยที่ยังไม่เห็นตัวอ่อนได้ที่ประมาณ 4 สัปดาห์ของการตั้งครรภ์ และอาจเริ่มตรวจเจอตัวอ่อนขนาดเล็กมากๆได้ที่ประมาณ 5 สัปดาห์ และจะเริ่มเห็นตัวอ่อนขนาดที่ชัดเจนเป็นรูปร่าง ร่วมกัับเห็นการเต้นของหัวใจเด็กได้ที่ประมาณ 6 สัปดาห์ขึ้นไป แต่หากเกิน 7 สัปดาห์ขึ้นไปยังไม่พบตัวอ่อน อาจจะเป็นการท้องไม่จริงหรือที่เรียกว่าท้องลมได้ดังนั้นให้กลับไปติดตามอาการตามแพทย์นัด และฝากครรภ์แต่เนิ่นๆ เพื่อตรวจหาปัญหาใดๆที่อาจเกิดขึ้นระหว่างตั้งครรภ์ ซึ่งตอนนี้หากยังไม่พบตัวเด็ก เห็นแต่ถุงตั้งครรภ์ก็คาดการณ์ว่าอายุครรภ์น่าจะอยู่ประมาณ 4-5 สัปดาห์ค่ะ แต่ต้องกลับไปทำอัลตราซาวน์ดูความสมบูรณ์ของเด็กเป็นระยะและเพื่อดูว่ามีตัวเด็กอยู่จริง